钦定古今图书集成/明伦汇编/闺媛典/第311卷 > 皇清四十四 > 方名世妻程氏
## 钦定古今图书集成/明伦汇编/闺媛典/第311卷 > 皇清四十四 > 方名世妻程氏

按《桐城县志》：“程氏，儒生方名世妻，丁亥榜眼芳朝之从妹，文学芳选，芳干之姊也。幼娴姆训，年十六归名世。值荒乱之馀，家业荡然，名世力学，不事生产，程勤绩纺，以助膏火。未几夫亡，程年二十三，哀毁不食。姑与母泣劝曰：‘汝逞一时之性，其如三岁藐孤何’？程乃强食以奉菽水，延师以训其子振。振始入黉宫，即进” 而对策，程之力也。以勤俭致家，而自奉最薄。一布被青衫，犹夫在时所遗。惟闻闾里亲戚有罹患难及贫乏者，则不惜倾囷给之。苦节四十五载，卒，年六十有八。乡里无不感其德云。